**INTEGRITÁST SÉRTŐ ESEMÉNYEK BEJELENTÉSE**

Az **Flogiston Gázmérőgyártó, Javító, Hitelesítő és Kereskedelmi Kft.** (székhely: 2000 Szentendre, Kőzúzó u. 5., Cg. 13-09-061698, továbbiakban **Társaság**), az ezen gazdasági társaságot érintő *szervezeti integritást sértő események és panaszok* bejelentésének fogadására dedikált (ún. „Whistleblowing”) csatornát tart fent; a Társaságra irányadó MVM Csoportszintű KIE-19 irányelvben és Belső Compliance szabályzatában foglalt kötelezettségre figyelemmel.

Szervezeti integritást sértő eseménynek minősül különösen, de nem kizárólagosan

* Etikai Kódexében foglalt rendelkezések megsértése,
* korrupció,
* csalás,
* visszaélés.

A bejelentővel szemben alapvető elvárás, hogy a bejelentését **jóhiszeműen** tegye meg, és minden általa ismert, releváns információt közöljön az eset megfelelő megítéléséhez és kivizsgálásához. ATársaság biztosítja, hogy egyetlen bejelentőt se érjen hátrány, zaklatás vagy bármilyen egyéb retorzió vagy diszkrimináció annak következtében, hogy információt szolgáltat integritást sértő események gyanúja esetén, ugyanakkor **a rosszhiszeműen tett hamis, valótlan bejelentés annak tartalmától függően jogi következményeket vonhat maga után.** A bejelentőt akkor sem érheti hátrány, ha az általa jóhiszeműen tett bejelentés a vizsgálat során megalapozatlannak bizonyul.

A bejelentések eredményes vizsgálatához legalább az alábbi információk megadása szükséges:

* az Etikai Kódex megsértése vagy egyéb szervezeti integritást sértő vétség miatt **bepanaszolt munkavállaló beazonosításához alapvetően szükséges adatok;**
* a bejelentett szervezeti integritást sértő esemény, etikai vétség, szabályszegő magatartás, **minél konkrétabb, részletesebb leírása** (helyszín, időpont, cselekmény, érintett természetes vagy jogi személyek);
* az eset bizonyítására alkalmas, a bejelentő **rendelkezésére álló dokumentumok**, információk, bizonyítási eszközök és/vagy azok fellelhetőségére vonatkozó adatok;
* **azon személyek megjelölése, akik tanúsíthatják vagy tudomással bírhatnak** a bejelentett eseményről, cselekményről, annak körülményeiről.

A bejelentéseket a következő csatornákon lehet megtenni:

**E-mailben**: flogiston@flogiston.hu, amelynek tárgyában kérjük feltüntetni: **integritást sértő esemény bejelentése.**

**Postai úton**: Flogiston Kft., Compliance területe részére

 2000 Szentendre, Kőzúzó u. 5.

Amennyiben a bejelentés megtételére postai úton kerül sor, a bejelentést zárt borítékban kell megküldeni azzal, hogy azt el kell látni a következő felirattal: **„Integritást sértő esemény bejelentése”.**

Az integritást sértő események bejelentésével kapcsolatos további tudnivalók:

* az e-mail fiók ellenőrzése minden munkanapon megtörténik,
* a Társaság minden bejelentést megvizsgál,
* a bejelentésekhez kizárólag a Társaság erre kijelölt munkatársai férnek hozzá, a bejelentés bizalmas kezelése biztosított,
* lehetőség van anonim bejelentésre, azonban ebben az esetben is szükséges, hogy a Társaság előtt legalább a bejelentő valamely elérhetősége (pl. e-mail cím, postacím vagy postafiók cím) ismert legyen a vizsgálat hatékony lefolytatásának elősegítése, a további információadás és a visszacsatolás lehetőségének biztosítása céljából,
* a bejelentések kivizsgálására a Társaság. vonatkozó belső szabályzatainak megfelelően kerül sor,
* az eljárás első lépéseként megvizsgálásra kerül, hogy a bejelentés alapján fennáll-e integritást sértő esemény gyanúja, és amennyiben igen, integritást sértő esemény vizsgálatára irányuló eljárás indul, mely vizsgálati jelentéssel zárul.

A bejelentő természetes személy a bejelentés megküldésével az „Adatkezelési tájékoztató integritást sértő eseményt bejelentőknek”[[1]](#footnote-1) című adatkezelési tájékoztatóban foglaltak alapján hozzájárul személyes adatainak a tájékoztatóban foglaltak szerinti kezeléséhez.

1. https://www.mvmnext.hu/adatvedelem [↑](#footnote-ref-1)